Adam Small ontvang Hertzogprys, Sonja Loots kry Eugene Maraisprys (Plus: Al die Akademiepryse) | Sunday Times Books LIVE
Adam Small ontvang Hertzogprys, Sonja Loots kry Eugene Maraisprys (Plus: Al die Akademiepryse)
by Carolyn on Mar 23rd, 2012 Tweet
In ‘n interessante wending het die Suid-Afrikaanse Akademie vir Wetenskap en Kuns besluit om vanjaar die Hertzogprys vir Drama, wat gewoonlik toegeken word aan ‘n werk wat in die afgelope drie jaar verskyn het, aan Adam Small vir sy algehele drama-oeuvre toe te ken. Die Akademie is in die verlede deur, onder andere, Breyten Breytenbach gekritiseer omdat dit versuim het om Small met die Hertzogprys te bekroon. Dit blyk dat hierdie situasie nou reggestel word.
Sonja Loots ontvang die gesogte 2012 Eugène Maraisprys vir ‘n eerste of vroeë publikasie vir haar roman, Sirkusboere, die Tienie Hollowaymedalje vir Kleuterliteratuur gaan aan Theresa van Baalen en Joan Rankin vir Aspris-krokkedis en Amelia de Vaal is met die Elsabe Steenbergprys vir Vertaalde Kinder- en Jeugliteratuur in Afrikaans bekroon vir haar vertaling van Die lewe en werke van Kabouters en Die oproep van die Kabouters.
Voorts is Ingrid Winterbach se roman Die boek van toeval en toeverlaat met die CL Engelbrechtprys vir Letterkunde bekroon en het prof Rufus Gouws die CJ Langenhovenprys vir Taalwetenskap ontvang.
Lees ook oor die ander wenners:
Die raad van die SA Akademie vir Wetenskap en Kuns het vandag besluit om die Hertzogprys vir 2012 aan die digter-dramaturg-skrywer, Adam Small, vir sy drama-oeuvre toe te ken. Erkenning word hiermee verleen aan Small in wie se oeuvre sy drama Kanna hy kô hystoe kop en skouers uitstaan as ’n hoogtepunt in die Afrikaanse dramatiese kuns. Adam Small vier vanjaar sy 75ste verjaardag. Hy het in 2009, die SA Akademie se eeufeesjaar, ook die Akademie se Eeufeesmedalje vir sy hele oeuvre ontvang.
In sy literatuurgeskiedenis het J.C. Kannemeyer Kanna hy kô hystoe vermeld saam met die belangrikste internasionale dramaturge in die wêreld. Die Hertzogprys is die hoogste literêre onderskeiding wat die SA Akademie kan toeken.
Sirkusboere deur Sonja Loots
Kanna hy kô huistoe deur Adam Small
Aspris-Krokkedis deur Theresa Van Baalen
Die lewe en werke van kabouters deur Wil Huygen, illustrasies deur Rien Poortvliet
Die oproep van die kabouters deur Wil Huygen, illustrasies deur Rien Poortvliet
Die boek van toeval en toeverlaat deur Ingrid Winterbach
Foto te danke aan Wellington Museum
Tags: Adam Small, Afrikaans, Akademiepryse, Amelia de Vaal, Aspris-Krokkedis, Awards, Books LIVE, Children, CJ Langenhovenprys, CL Engelbrechtprys, Die Boek van Toeval en Toeverlaat, Die Lewe En Werke Van Kabouters, Die oproep van die kabouters, Die Suid-Afrikaanse Akademie vir Wetenskap en Kuns, Drama, Elsabe Steenbergprys, English, Eugène Maraisprys, Eugene Maraisprys 2012, Fiction, Hertzogprys, Hertzogprys 2012, Historical Fiction, Human & Rousseau, Ingrid Winterbach, Jeugliteratuur, Kanna hy kô huistoe, Kleuterliteratuur, LAPA Uitgewers, Leksikografie, Letterkunde, Litnet, Mythological Fiction, N B Publishers, News, Protea, Pryse, Rien Poortvliet, Sirkusboere, Sonja Loots, South Africa, Taalwetenskap, Tafelberg, Theresa Van Baalen, Tienie Hollowaymedalje, Vertaling, Wil Huygen
« Bruce Dennill and Caroline Smart Review The Best of Getaway Gallery
Fiction Friday: “Billy Goat” by Chuma Nwokolo (Plus: Video) »